**ลาลเจาก์** (อักษรโรมัน: Lal Chowk, แปลว่า จัตุรัสแดง) เป็นจัตุรัสนครในศรีนคร ชัมมูและกัศมีร์ ประเทศอินเดีย ชื่อของจัตุรัสตั้งโดยนักเคลื่อนไหวฝ่ายซ้ายที่ได้รับแรงบันดาลใจจากการปฏิวัติรัสเซียและต่อสู้กับมหาราชาแห่งรัฐมหาราชาชัมมูและกัศมีร์ มหาราชาหริ สิงห์ ที่นี่ถือเป็นสถานที่นัดพบและปราศรัยทางการเมืองของศรีนครมาอย่างยาวนาน ทั้งนายกรัฐมนตรีอินเดีย ชวาหัรลาล เนห์รู และผู้ว่าการชัมมูและกัศมีร์ เฉก อับดุลลอห์ ล้วนเคยปราศรัยแก่สาธารณชนในศรีนครโดยเลือกปราศรัยอยู่ที่ลาลเจาก์

พื้นที่ของลาลเจาก์กินพื้นที่สองฝั่งของถนนเรสซิเดนซี (Residency Road) ระหว่างสะพานอมิรา กาดัล และโรงเรียนตินเดล บิสโก และกลายมาเป็นศูนย์กลางย่านการค้าที่สำคัญของศรีนครนับตั้งแต่ศตวรรษที่ยี่สิบเป็นต้นมา ปลายฝั่งตะวันออกของลาลเจาก์เป็นวงเวียน และตรงกลางมีหอนาฬิกา (ฆัณฏาฆัร; *ganta ghar*) ซึ่งสร้างขึ้นโดยบายัจอิเล็กตริกัลส์ในปี 1980

ประวัติศาสตร์
-------------

เฉก อับดุลลอห์ ปราศรัยแก่สาธารณะที่ลาลเจาก์เมื่อปี 1975
ลาลเจาก์เป็นสถานที่ที่ซึ่งชวาหัรลาล เนห์รู นายกรัฐมนตรีอินเดียคนแรก กางธงชาติอินเดียสู่สาธารณะในปี 1948 ไม่นานหลังได้รับเอกราชจากจักรวรรดิอังกฤษ ภายหลังสงครามระหว่างอินเดียกับปากีสถานในปี 1947-48 เนห์รูได้ยืนปราศรัยที่ลาลเจาก์โดยให้คำมั่นสัญญาแก่ชาวกัศมีร์ว่าจะให้ลงคะแนนเสียงในประชามติเพื่อตัดสินอนาคตของดินแดนกัศมีร์ นอกจากนี้ เฉก อับดุลลอห์ ผู้ว่าการชัมมูและกัศมีร์คนแรกที่มาจากการเลือกตั้ง ยังประกาศความภักดีต่อเนห์รูและอินเดียที่ลาลเจาก์ เขากล่าวกลอนคู่ภาษาเปอร์เซีย ว่า "*Man Tu Shudam, Tu Man Shudi, Taqas Na Goyed, Man Degram Tu Degri*" (เราเป็นท่าน และท่านเป็นเรา; เมื่อนั้นไม่มีใครจะว่าเราแยกกันได้)

การชักธงที่หอนาฬิกา
-------------------

ในปี 1990 กลุ่มแบ่งแยกดินแดนกัศมีร์ได้ประกาศท้าทายให้ใครก็ตามไปแขวนธงชาติที่ลาลเจาก์ หองกำลังรักษาความปลอดภัยแห่งชาติรับคำท้านี้และนำธงชาติอินเดียขึ้นแขวนที่ลาลเจาก์ หอนาฬิกา (ฆัณฏาฆัร) กลายมาเป็นสัญลักษณ์ที่สำคัญทางการเมืองในปี 1992 เมื่อหัวหน้าพรรคบีเจพี มุรลี มโนหัร โชษี นำเอาธงชาติอินเดียห้อยลงบนยอดหอนาฬิกาเนื่องในวันสาธารณรัฐ ร่วมกับกองทัพอินเดีย นับจากนั้นมา หองกำลังรักษาชายแดน และ กองกำลังตำรวจกลาง เป็นผู้จัดพิธีชักธงชาติอินเดียขึ้นที่หอนาฬิกาฆัณฏาฆัรเรื่อยมาจนถึงปี 2009 ซึ่งยกเลิกพิธีนี้ไปเพราะว่า "เป็นพิธีการที่ไม่มีความจำเป็น" เนื่องจากหอนาฬิกานี้ "ไม่มีความสำคัญใดในทางการเมือง" นับจากนั้นมา พิธีชักธงในวันสาธารณรัฐและวันเอกราชได้เปลี่ยนไปจัดที่สนามกีฬาบากชี ในย่านวาฌีร์บาฆ (Wazir Bagh) แทน

หมายเหตุ
--------

อ้างอิง
-------

1. 1 2 3 4  Nandal, Randeep Singh (26 January 2011). "All eyes on other R-Day march to Lal Chowk". *The Times of India*. คลังข้อมูลเก่าเก็บจากแหล่งเดิมเมื่อ 4 November 2012. สืบค้นเมื่อ 2011-01-28.
2. ↑  
Alkazi, Feisal (2014), *Srinagar: An Architectural Legacy*, Roli Books, p. 128, ISBN 9789351940517
3. ↑  Ganai, Naseer (January 17, 201). "A 'minor' symbol of nationalism in Srinagar". *India Today* (ภาษาอังกฤษ). สืบค้นเมื่อ 2021-01-10.
4. ↑  ANI (7 August 2021). "Clock Tower at Srinagar's Lal Chowk illuminated in tricolour". *The Times of India*. สืบค้นเมื่อ 2021-08-09.`{{cite web}}`: CS1 maint: url-status (ลิงก์) CS1 maint: uses authors parameter (ลิงก์)
5. ↑  "For 5 years, he unfurled the Tricolour at Lal Chowk". คลังข้อมูลเก่าเก็บจากแหล่งเดิมเมื่อ 2014-04-18. สืบค้นเมื่อ 2022-08-15.
6. ↑  LAL CHOWK TO LALAN COLLEGE, MODI MOCKS NEW DELHI
7. ↑  Fazili, Ehsan (25 January 2016). "When BJP chief Joshi unfurled national flag at Lal Chowk". *Tribuneindia News Service* (ภาษาอังกฤษ). สืบค้นเมื่อ 2021-08-09.`{{cite web}}`: CS1 maint: url-status (ลิงก์)